Drie vas oor dagga | Netwerk24
Drie vas oor dagga
Bredasdorp-polisie en die verkeersdeparte­ment het 24 Januarie drie persone in hegtenis geneem.
By ’n padblokkade naby die plaas Haasvlakte wat deur die polisie en verkeersdepartement gehou is, is verskeie voertuie afgetrek en deursoek.
Die beamptes het 24 Januarie beslag gelê op dagga van byna 1 kg. Lt.kol. Gustav Tamboer, stasiebevelvoerder van Bredasdorp-polisie sê drie mense is in hegtenis geneem en het reeds in die hof verskyn. Tamboer sê dat die fokus op smokkelhuise sal voortgaan totdat misdaad ’n afname toon. “Drank en dwelms bly die hoofoorsake van misdaad en die gemeenskap is raadop.”